mk es tr en es en en id en en en en en it de en en en en en en en mk mk en en es mk mk mk mk mk mk mk mk mk hbs_cyr mk mk mk mk mk mk mk hbs_cyr mk ru mk mk mk mk ru ru hbs_cyr mk mk mk mk fr ca es es en en tr ru es ne en en mk en en en mk en en en en en en en en en en mk en en bg en en mk mk en en en en en en en en en fa en en en en en en en en en en cs en en en en en en en en en en en en nl en en en en en en en en en en en en en en en es tr en es en en en en en en en pt en en en en en en en en en en en en en fa en en
Таjната на Охридскиот Бисер – Whisper
Seeking the extraordinary in everyday life
February 23, 2018March 5, 2019by Vesna
Бисерот е симбол на убавина, љубов, брак, богатство, невиност и совршенство.
Бисерите, со нивниот топол внатрешен сјај, низ историјата биле едни од најценетите и најпосакувани накити. Безбројни референци за бисерите можат да бидат најдени во религиите и митологијата од најрани времиња, па до денес. Античките Египјани биле закопувани со нив. Клеопатра растворала по еден бисер во чаша вино и го пиела. Грците многу го ценеле бисерот поради неговата уникатна убавина и поврзаноста со љубов и брак, додека пак Римјаните бисерите ги сметале за крајниот симбол на богатство и статус. Во текот на темното доба, додека благородните дами копнееле по деликатните ѓердани од бисери, витезите ги носеле верувајќи во нивната магиска моќ да ги штитат во битка. Во ренесансата бисерите почнале да се користат како симбол за диференцирање на класите, до тој степен што во некои Европски земји се донеле закони со кои се забранувало носењето бисери, освен за благородниците.
Природните бисери се формираат кога иритант, најчесто паразит, ќе се најде во школката. Како одбранбен механизам таа лачи течност која го обвива иритантот. Слој по слој од оваа обвивка, наречена „накре“, го создаваат бисерот. Раѓањето на бисерот е вистинско чудо.
Култивираните бисери ги споделуваат истите својства како природните. Формирањето на бисерите во школките при овој начин е речиси идентично со природниот. Единствената разлика е што иритантот во школките е свесно поставен од страна на човекот, додека потоа сè се одвива по природен пат.
Постои и тред вид на бисери кои се прават во Охрид, бисери направени од човечка рака познати како Охридски бисери. Тајниот рецепт за производство на овие бисери е чуван од две фамилии, Филеви и Талеви, пренесувајќи ја тајната од генерација на генерација како традиција долга речиси еден век.
Приказната за бисерите започнува со пристигнувањето на еден бегалец од Бајкал, Русија, по име Јован Шубановиќ, кој се преселил во Охрид поради граѓанската војна во Русија во дваесеттите години на XX век. За време на неговиот престој во Охрид, станал многу близок пријател со Никола Филев, кој бил познат по неговата великодушност и кој бил сопственик на ресторанот во кој Јован поминувал голем дел од неговото време. На прошетките покрај езерото Јован забележал дека Охридското Езеро има многу слична фауна како Бајкалското, од кадешто доаѓал. Посебно интересна за него била малата риба, Плашица, која ги разбудила спомените за неговата фамилијарна традиција, занает кој бил дел од неговиот идентитет –правењето бисери. На Бајкалското Езеро бисерите се произведувале повеќе од 700 години. Бајкалското и Охридското езеро се две од трите најстари езера на светот.
Од егзистенционални причини одлучил тајниот рецепт да го продаде на фамилијата Талеви во 1924та година. Подоцна, 1928та, оваа тајна ја пренел на неговиот добар пријател Никола Филев. Овие фамилии сè уште ја чуваат тајната во рамките на фамилијата и прераснаа во Македонски бренд на накит со сертификат, интернационално препознат како бренд: „Охридски бисер“ со Декларацијата од Лисабон во 2013та година, како и со други документи признат на национално ниво.
Низ годините рачно изработениот накит еволуира, се комбинира со филигран и други материјали и стилови, од верни на традицијата до ултра модерни модели за иднината. За мене секогаш најубави ќе бидат класичните бисери кои можат да се видат во продавниците на овие две фамилии.
Охридскиот бисер е уникатен производ кој се состои од два природни материјали: основата, која ја претставува школката, срцето на школката во која се создава природен бисер наречен мајка на бисерот, ист материјал од кој природниот бисер се создава; и вториот, емулзијата направена од крлушките на Плашицата. Создавањето на оваа емулзија, течното сребро, е тајната зад Охридскиот бисер.
Дури и четките со кои се нанесува емулзијата се од природен материјал направен од коњски влакна, влакна од верверичка или камила, со цел да не оставаат линии при нанесувањето. Зависно од големината на бисерот која сака да се постигне, може да се нанесат повеќе слоеви од емулзијата, а помеѓу секој слој неопходни се 45 минути за да се исуши. Ова е долг процес кој бара внимание и вештина.
Низ годините бројни кралици, политичари, ѕвезди и сл. ги имаат носено Охридските бисери. Еве неколку од нив:
Шведскиот крал Густаф и кралицата Силвија
Михајло Филев со Јелисавета Караѓорџевич
Фамилиите работеа напорно за да ја одржат оваа традиција и да ја пренесат на наредните генерации за да бидат признаени и заштитени како бренд. Во оваа област посебно се истакнува Михајло Филев како четврта генерација на фамилијата Филеви, со начинот на кој го презентира и афирмира Охрид како туристички град преку знакот на Охридскиот бисер. Еден од начините со кои го зголемува светското реноме на бисерите е преку поклонување на важни личности од разни земји. На наредната фотографија може да ги видете неговите ќерки, како петтата генерација која ги учи убавините на фамилијарниот занает.
Ирма и Мина Филеви
Ова се новите амбасадори кои ќе ја продолжат традицијата и претставуваат нивната фамилија, нивниот град и земја преку Охридскиот бисер.
Бисерите од фамилијата Филеви можат да се најдат во нивните продавници во Охрид и една продавница во главниот град Скопје, додека Музејот посветен на Охридскиот бисер се наоѓа во близина на цркавата Св. Софија во Охрид. Повеќе информации на нивната веб страна или следете ги на ФБ страната.
За секој еден кој го посетува Охрид, најдобриот поклон или сувенир е Охридскиот бисер. За оригиналните ќе добиете сертификат кој е гарант за потеклото и квалитетот. Мора да знаете каде да ги најдете оригиналните и се надевам дека овој пост помогна. Секоја дама може да си го дозволи Охридскиот бисер и да се чувствува како кралица во секоја пригода.
Музеј и Продавница III
Продавница MISS PEARL ГТЦ – приземје, Скопје
Facebook страна со контакт за Скопје
Доколку сакате да видите повеќе од Охридскиот Бисер посетете го постот Охридски Бисер за секоја дама.
Накит Охрид Охридски бисер Скопје Талеви Филеви бисер оригинален Makedonija Miss Pearl цертификат
The secret of the Ohrid Pearl
Sunshine Blogger Award No2
7 thoughts on “Таjната на Охридскиот Бисер”
February 23, 2018 at 2:26 pm
Reblogged this on Alessandria today.
LikeLiked by 1 person
February 23, 2018 at 4:04 pm
Pingback: Охридски Бисер за секоја дама – Whisper
March 29, 2018 at 9:13 pm
Чудесни са, наистина! Аз имам такъв спомен.
Pingback: „Еден Бисер“ – коктелот кој треба да го пробате во Охрид – Whisper
Pingback: „Еден Бисер“ – коктелот кој треба да го пробате само во Охрид – Whisper
March 5, 2019 at 10:02 am
Reblogged this on Whisper.
Leave a Reply Cancel reply
Enter your comment here...
Fill in your details below or click an icon to log in:
Email (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
This site uses Akismet to reduce spam. Learn how your comment data is processed.
Hi there, you lovely people! Welcome to my blog. This is a place to find out more about my country Macedonia and the surrounding countries as tourist destinations and places for living, as well as other destinations I'm visiting and things from my everyday life. I love to give tips about the places and bring you closer the hidden gems. Me? I just love to spend time with my family, enjoy traveling and taking photos. I'm crazy about shopping, a big animal lover and a chocolate and ice cream addict... Love to show you all the beauties that I see in everyday life, hoping to intrigue you and leave a mark on this world ;)
View Full Profile →
Subscribe to Blog via Email
Enter your email address to subscribe to this blog and receive notifications of new posts by email.
Join 3,534 other followers
Follow Whisper on Facebook
Follow Whisper on Facebook
Follow Whisper on Twitter
Archives Select Month April 2022 September 2021 April 2021 September 2020 March 2020 December 2019 November 2019 March 2019 February 2019 December 2018 November 2018 October 2018 August 2018 July 2018 May 2018 April 2018 March 2018 February 2018 January 2018 December 2017 November 2017
Top Posts & Pages
Smolari Waterfall - hiking through amazing nature
Haunted houses in Ohrid
Chicago Botanic Garden - a paradise for all senses
The Highest Town on the Balkan
15 minutes from the center
Being a Tour Guide - good and bad sides
"One Pearl" - Please
Peshna - the cave where the fantasy and reality collide
Around the oldest lake in Europe
2017 - a year to remember
All rights reserved. No part of this material may be reproduced, distributed, or transmitted without written permission from this site. Excerpts and links may be used with due credit and specific direction to original content.
Create a website or blog at WordPress.com
Join 3,534 other followers
Already have a WordPress.com account? Log in now.